ฮั่งเส็งปิดภาคเช้าลบ 8.47 จุด นลท.วิตกสถานการณ์สหรัฐ-เกาหลีเหนือ
ฮั่งเส็งปิดภาคเช้าลบ 8.47 จุด นลท.วิตกสถานการณ์สหรัฐ-เกาหลีเหนือ
26 ก.ย. 2560

ดัชนีฮั่งเส็งตลาดหุ้นฮ่องกงปิดภาคเช้าปรับตัวลงในวันนี้ โดยดัชนีฮั่งเส็งปิดภาคเช้าลดลง 8.47 จุด หรือ -0.03% แตะที่ 27,491.87 จุด ตามทิศทางตลาดหุ้นอื่นๆในภูมิภาคเอเชียและตลาดหุ้นสหรัฐ
เนื่องจากนักลงทุนวิตกกังวลเกี่ยวกับความตึงเครียดระหว่างสหรัฐและเกาหลีเหนือ หลังจากที่นายรี ยอง โฮ รมว.ต่างประเทศเกาหลีเหนือระบุว่า การที่ประธานาธิบดีโดนัลด์ ทรัมป์ กล่าวโจมตีเกาหลีเหนือบนเวทีประชุมสมัชชาใหญ่แห่งสหประชาชาติ (UN) เมื่อสัปดาห์ที่ผ่านมานั้น ถือเป็นการประกาศสงครามกับเกาหลีเหนืออย่างชัดเจน และเกาหลีเหนือพร้อมที่จะตอบโต้
 